ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल कवरेज 115.79 करोड़ के पार
पिछले 24 घंटों में 51.59 लाख से अधिक खुराकें लगाई गईं
मौजूदा रिकवरी दर इस समय 98.29 प्रतिशत है
पिछले 24 घंटों में 10,302 दैनिक नये मामले दर्ज
भारत में 1,24,868 सक्रिय मामले
साप्ताहिक पॉजिटिविटी दर  पिछले 57 दिनों से दो प्रतिशत से कम पर कायम
पिछले 24 घंटों के दौरान टीके की 51,59,931 खुराकें लगाने के साथ आज सात बजे सुबह तक की अनन्तिम रिपोर्ट के अनुसार देश का कोविड-19 टीकाकरण कवरेज 115.79 करोड़  के पार पहुंच गया। इसे 1,19,13,371 सत्रों के जरिये पूरा किया गया।
आज प्रातः सात बजे तक प्राप्त अनन्तिम रिपोर्ट के अनुसार पूरा ब्योरा इस प्रकार हैः
|
|
स्वास्थ्य कर्मी
|
|
पहली खुराक
|
|
1,03,82,038
|
|
दूसरी खुराक
|
|
93,89,728
|
|
अग्रिम पंक्ति के कर्मी
|
|
पहली खुराक
|
|
1,83,75,620
|
|
दूसरी खुराक
|
|
1,62,86,345
|
|
18-44 वर्ष आयु वर्ग
|
|
पहली खुराक
|
|
44,03,91,026
|
|
दूसरी खुराक
|
|
18,67,51,559
|
|
45-59 वर्ष आयु वर्ग
|
|
पहली खुराक
|
|
18,01,84,542
|
|
दूसरी खुराक
|
|
10,97,56,295
|
|
60 वर्ष से अधिक
|
|
पहली खुराक
|
|
11,28,73,841
|
|
दूसरी खुराक
|
|
7,35,78,280
|
|
योग
|
|
1,15,79,69,274
पिछले 24 घंटों में 11,787 मरीजों के स्वस्थ होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,39,09,708 है।
परिणामस्वरूप भारत की रिकवरी दर इस समय 98.29 प्रतिशत है।
लगातार 146 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
पिछले 24 घंटों में कुल 10,302 दैनिक नये मामले दर्ज किये गये।
इस समय सक्रिय केसलोड 1,24,868 है। सक्रिय मामले इस समय देश के कुल पॉजिटिव मामलों का 0.36 प्रतिशत है, जो मार्च 2020 से अपने न्यूनतम स्तर पर है।
देश में जांच क्षमता को लगातार बढ़ाया जा रहा है, जिसके सिलसिले में देश में पिछले 24 घंटों के दौरान कुल 10,72,863 जांचें की गईं। समग्र रूप से भारत में अब तक 63.05 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजीटिविटी दर इस समय 0.93 प्रतिशत है, जो पिछले 57 दिनों में दो प्रतिशत से नीचे कायम है। दैनिक पॉजीटिविटी दर 0.96 प्रतिशत दर्ज की गई है। वह भी पिछले 47 दिनों से दो प्रतिशत से नीचे और लगातार 82 दिनों से तीन प्रतिशत से कम पर बनी हुई है।
संसदीय कार्य मंत्रालय
संसदीय कार्य मंत्रालय ने स्वच्छता ही सेवा अभियान के अंतर्गत स्वच्छता के लिए श्रमदान का आयोजन किया
संसदीय कार्य मंत्रालय ने कचरा मुक्त भारत के उद्देश्य को प्राप्त करने के लिए स्वच्छता ही सेवा  जन आंदोलन के रूप में आज स्वच्छता के लिए श्रमदान के साथ एक तारीख-एक घंटा-एक साथ विशेष कार्यक्रम का आयोजन किया।
संसदीय कार्य मंत्रालय में सचिव श्री उमंग नरूला और संसदीय कार्य मंत्रालय में अतिरिक्त सचिव डॉ. सत्य प्रकाश ने नई दिल्ली में पेशवा रोड स्थित नवयुग सीनियर सेकेंडरी स्कूल में एक तारीख-एक घंटा-एक साथ विशेष कार्यक्रम का नेतृत्व किया। आसपास के निवासियों और संसदीय कार्य मंत्रालय के कर्मचारियों के साथ-साथ स्कूली बच्चों/कर्मचारियों ने स्वच्छता के लिए श्रमदान कार्यक्रम में भाग लिया।
संसदीय कार्य मंत्रालय के अधिकारियों और कर्मचारियों ने आस-पास रहने वाले लोगों और स्कूली बच्चों/कर्मचारियों के साथ मिलकर 10:00 बजे से 1100 बजे तक पूरे एक घंटे का समय दो निकटवर्ती पार्कों और आसपास की संपर्क सड़कों पर सफाई अभियान के लिए समर्पित किया। इस समूह में स्कूल जाने वाले छोटे बच्चों सहित नागरिक सम्मिलित थे, जो स्वच्छता सुनिश्चित करने और कचरा मुक्त भारत की परिकल्पना को साकार करने के संकल्प से परिपूर्ण थे। संसदीय कार्य मंत्रालय के सचिव ने उन सभी प्रतिभागियों को धन्यवाद दिया जिन्होंने देश भर में स्वच्छता की परिकल्पना को साकार करने के बहुप्रतीक्षित सपने में योगदान दिया।
विद्युत मंत्रालय
पीएफसी ने मध्यप्रदेश में 22,000 करोड़ रुपए की 225 मेगावाट क्षमता की पनबिजली परियोजनाओं एवं बहु-उद्देशीय परियोजनाओं के वित्तपोषण के लिए एनबीपीसीएल के साथ समझौता ज्ञापन पर हस्ताक्षर किए
ऊर्जा मंत्रालय के तहत केंद्रीय सार्वजनिक उपक्रम और भारत की अग्रणी एनबीएफसी ऊर्जा वित्त निगम  ने आज यहां मध्य प्रदेश राज्य में 22,000 करोड़ रुपए की 225 मेगावाट क्षमता वाली पनबिजली परियोजनाओं और बहु-उद्देशीय परियोजनाओं के वित्त पोषण के लिए मध्य प्रदेश सरकार की संपूर्ण स्वामित्व वाली कंपनी नर्मदा बेसिन प्रोजेक्ट कंपनी लिमिटेड  के साथ एक समझौता किया ।
मध्य प्रदेश में 225 मेगावाट क्षमता की पनबिजली परियोजनाओं और 12 प्रमुख बहु-उद्देशीय परियोजनाओं के ऊर्जा घटकों की स्थापना के लिए एनबीपीसीएल धन मुहैया कराएगी। समझौता ज्ञापन पर पीएफसी के सीएमडी श्री राजीव शर्मा और एनबीपीसीएल के प्रबंध निदेशक श्री आई सी पी केशारी ने वर्चुअल मंच पर हस्ताक्षर किए। मध्य प्रदेश की सरकार ने इन परियोजनाओं का व्यवहार्यता-पूर्व अध्ययन कराया और उनके क्रियान्वयन को मंजूरी दी। धन की आपूर्ति परियोजना के क्रियान्वयन के साथ की जाती रहेगी।
इस समझौता ज्ञापन से पीएफसी को एनबीपीसीएल के साथ सक्रिय रूप से भागीदारी करने और 12 बड़ी बहु-उद्देशीय परियोजनाओं को लागू करने के राज्य सरकार के उद्यम के एक हिस्से के रूप में बहुद्देशीय परियोजनाओं के ऊर्जा घटकों के साथ ही 225 मेगावाट की क्षमता वाले पनबिजली संयंत्रों को धन मुहैया कराने में मदद मिलेगी।
इस समझौते के तहत बसानिया बहुद्देशीय परियोजना डिंडोरी, चिंकी बोरस बहुउद्देशीय परियोजना नरसिंहपुर रायसेन होशंगाबाद, सक्कर पेंच लिंक नरसिंहपुर छिंदवाड़ा, दुधी परियोजना छिंदवाड़ा होशंगाबाद इत्यादि जैसी कुछ बड़ी बहुउद्देशीय परियोजनाओं के लिए धन उपलब्ध कराया जाएगा।
पीएफसी उचित लगन और आपस में स्वीकार्य शर्तों के आधार पर एनबीपीसीएल को वित्तीय मदद देने पर विचार करेगी।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 64.36 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 5.42 करोड़ से अधिक शेष व अप्रयुक्त टीके उपलब्ध हैं, जबकि 15 लाख टीके अभी भेजे जाने के लिए पाइपलाइन में हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीकों को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को वैक्सीन की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड वैक्सीन प्रदान करके उन्हें पूर्ण सहयोग दे रही है। टीकों की सर्व-उपलब्धता के नये चरण में, केंद्र सरकार वैक्सीन निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
वैक्सीन की खुराकें
|
|

|
|
अब तक हुई आपूर्ति
|
|
64,36,13,160
|
|
भेजे जाने को तैयार टीके
|
|
14,94,040
|
|
शेष वैक्सीन
|
|
5,42,30,546
केंद्र सरकार द्वारा अब तक निःशुल्क और अन्य माध्यमों से वैक्सीन की 64.36 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। इसके अलावा 15 लाख  टीके भेजे जाने की तैयारी है।
अभी राज्यों और केंद्र शासित प्रदेशों के पास कोविड-19 टीके की 5.42 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
सांख्यिकी एवं कार्यक्रम कार्यान्वयन मंत्रालय
भारत में पेरोल रिपोर्ट – औपचारिक रोजगार परिदृश्य
सांख्यिकी एवं कार्यक्रम कार्यान्वयन मंत्रालय के राष्ट्रीय सांख्यिकी कार्यालय  ने देश में रोजगार परिदृश्य पर प्रेस नोट जारी किया है जिसमें सितम्बर, 2017 से लेकर जुलाई 2022 तक की अवधि को शामिल किया गया है। यह परिदृश्य चुनिंदा सरकारी एजेंसियों के पास उपलब्ध प्रशासनिक रिकॉर्डों पर आधारित है। इसका उद्देश्य कुछ विशेष आयामों में हुई प्रगति का आकलन करना है।
विस्तृत जानकारी और अनुलग्नक देखने के लिए यहां क्लिक करें
स्वास्थ्य एवं परिवार कल्याण मंत्रालय
राज्यों/केंद्र शासित प्रदेशों में कोविड-19 वैक्सीन की उपलब्धता पर अपडेट
राज्यों/केंद्र शासित प्रदेशों को वैक्सीन की 165.02 करोड़ से अधिक खुराकें उपलब्ध कराई गईं
राज्यों/केंद्र शासित प्रदेशों के पास वैक्सीन की 11.07 करोड़ से अधिक अतिरिक्त और बिना इस्तेमाल की हुई खुराकें मौजूद
केंद्र सरकार देशभर में कोविड-19 टीकाकरण का दायरा बढ़ाने और टीके लगाने की गति को तेज करने के लिये प्रतिबद्ध है। देशव्यापी कोविड-19 टीकाकरण 16 जनवरी, 2021 को शुरू हुआ। कोविड-19 के टीकों की सर्व-उपलब्धता का नया दौर 21 जून, 2021 से शुरू किया गया है। टीकाकरण अभियान को अधिक से अधिक वैक्सीन की उपलब्धता के जरिये बढ़ाया गया। इसके तहत राज्यों और केंद्र शासित प्रदेशों को वैक्सीन की उपलब्धता के बारे में पूर्व सूचना प्रदान की गई, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड वैक्सीन प्रदान करके उन्हें समर्थन दे रही है। टीकों की सर्व-उपलब्धता के नये चरण में, केंद्र सरकार वैक्सीन निर्माताओं से 75 प्रतिशत टीके खरीदकर उन्हें राज्यों और केंद्र शासित प्रदेशों को नि:शुल्क प्रदान करेगी।
|
|
वैक्सीन की खुराक
|
|

|
|
अब तक हुई आपूर्ति
|
|
1,65,02,68,355
|
|
अतिरिक्त खुराकें उपलब्ध
|
|
11,07,90,531
केंद्र सरकार द्वारा अब तक वैक्सीन की 165.02 करोड़ से अधिक  खुराकें राज्यों और केंद्र शासित प्रदेशों को सरकारी स्रोत  और राज्यों द्वारा सीधी खरीद प्रक्रिया के जरिये प्रदान की गई हैं।
राज्यों के पास वैक्सीन की 11.07 करोड़ से अधिक  अतिरिक्त और बिना इस्तेमाल की हुई खुराकें मौजूद हैं, जिन्हें लगाया जाना है।
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 217.96 करोड़ खुराक  दी गई
- पिछले 24 घंटों में 13,87,533 खुराक दी गई
- भारत में इस समय सक्रिय मामलों की संख्या 40,979
- सक्रिय मामले 0.09 प्रतिशत
- मरीजों के स्वस्थ होने की दर इस समय 98.72 प्रतिशत
- पिछले 24 घंटों में 4,972 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,40,09,525 हुई
- पिछले 24 घंटों में 3,615 नये मामले दर्ज
- दैनिक पॉजिटिविटी दर 1.12 प्रतिशत
- साप्ताहिक पॉजिटिविटी दर 1.55 प्रतिशत
- अब तक कुल 89.44 करोड़ जांच की जा चुकी हैं; पिछले 24 घंटों में 2,23,293 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
गृह मंत्रालय
राष्ट्रपति ने जीवन रक्षा पदक श्रृंखला पुरस्कार - 2020 प्रदान करने की मंजूरी दी
राष्ट्रपति ने 40 व्यक्तियों को जीवन रक्षा पदक श्रृंखला पुरस्कार-2020 प्रदान करने की मंजूरी दी है जिसमें 01 व्यक्ति को सर्वोत्तम जीवन रक्षा पदक, 08 लोगों को उत्तम जीवन रक्षा पदक और 31 लोगों को जीवन रक्षा पदक से सम्मानित किया जाएगा। इसमें से एक पुरस्कार मरणोपरांत है। इसके विवरण इस प्रकार हैः
सर्वोत्तम जीवन रक्षा पदक
1. श्री मुहम्मद मुहसिन , केरल
उत्तम जीवन रक्षा पदक
1. श्री रामशीभाई रत्नाभाई सामड  गुजरात
2. श्री परमेश्वर बालाजी नागरगोजे, महाराष्ट्र
3. कुमारी अमनदीप कौर, पंजाब
4. श्री कोरिपेल्ली सुर्जन रेड्डी, तेलंगाना
5. मास्टर टिंकू निषाद, उत्तर प्रदेश
6. श्रीमती हिमानी बिस्वाल, मध्य प्रदेश
7. कुमारी कलागरला साहिती, आंध्र प्रदेश
8. श्री भुवनेश्वर प्रजापति, उत्तर प्रदेश
जीवन रक्षा पदक
1. श्री भावेशकुमार सतुजी विहोल, गुजरात
2. श्री ईश्वरलाल मनुभाई संगाडा, गुजरात
3. श्री मनमोहनसिंह राठौड़, गुजरात
4. श्री प्रकाशकुमार भावचंदभाई वेकारिया, गुजरात
5. श्री रहेवर वीरभद्र सिंह तेजसिंह, गुजरात
6. श्री राकेशभाई बाबूभाई जादव, गुजरात
7. श्री विजय अजित छैरा, गुजरात
8. मास्टर अरुण तोमस, केरल
9. मास्टर रोजिन रॉबर्ट, केरल
10. श्री शिजु पी गोपी, केरल
11. श्री गौरीशंकर व्यास, मध्य प्रदेश
12. श्री जगदीश सिंह सिद्धू, मध्य प्रदेश
13. श्री पुष्पेंद्र सिंह रावत, मध्य प्रदेश
14. श्री राजेश कुमार राजपूत, मध्य प्रदेश
15. श्री अनिल दशरथ खुले, महाराष्ट्र
16. श्री बाला साहेब ज्ञानदेव नागरगोजे, महाराष्ट्र
17. श्री सुनील कुमार, उत्तर प्रदेश
18. श्री मोहिंदर सिंह, पंजाब
19. श्री निहाल सिंह, उत्तर प्रदेश
20. मास्टर फेड्रीक्क, अंडमान और निकोबार
21. श्री मुकेश चौधरी, राजस्थान
22. श्री रविंद्र कुमार, गुजरात
23. श्री एसएम रफी, कर्नाटक
24. श्री एस. वी. जोस, केरल
25. श्री वाणी हिरेन कुमार, गुजरात
26. श्री अबुजाम रोबेन सिंह, मणिपुर
27. श्री बाला नायक बनावथ, केरल
28. श्री अशोक सिंह राजपूत, जम्मू एवं कश्मीर
29. श्री परमजीत सिंह, जम्मू एवं कश्मीर
30. श्री रंजीत चन्द्र ईशोर, जम्मू एवं कश्मीर
31. श्री रिंकू चौहान, उत्तर प्रदेश
जीवन रक्षा पदक श्रृंखला पुरस्कार किसी व्यक्ति का जीवन बचाने के लिए मानव स्वाभाव के सराहनीय कार्य हेतु दिया जाता है। यह पुरस्कार तीन श्रेणियों में दिए जाते हैं, जिनके नाम सर्वोत्तम जीवन रक्षा पदक, उत्तम जीवन रक्षा पदक और जीवन रक्षा पदक हैं। जीवन के सभी क्षेत्रों के व्यक्ति इन पुरस्कारों के लिए पात्र हैं। यह पुरस्कार मरणोपरांत भी दिया जा सकता है।
यह पुरस्कार  संबंधित केंद्रीय मंत्रालय/ संगठन/ राज्य सरकार द्वारा पुरस्कार प्राप्त करने वाले को प्रदान किया जाता है।
एमजी/एएम/एसटी
(
रक्षा मंत्रालय
सेना प्रमुख ने लद्दाख का दौरा किया
थल सेना प्रमुख जनरल मनोज पांडे भारतीय सेना की बागडोर संभालने के बाद लद्दाख क्षेत्र की अपनी पहली यात्रा पर 12 मई, 2022 को लेह पहुंचे।
सेना प्रमुख को सीमाओं पर सुरक्षा स्थिति से अवगत कराया गया और इस दौरान विशेषकर पूर्वी लद्दाख पर ख़ास ध्यान दिया गया। इस बात का विशेष उल्लेख किया गया कि सैन्य क्षमता का उच्च स्तर बनाए रखते हुए सैन्य बलों ने किस तरह उच्च स्तरीय अभियानगत तत्परता बनाए रखी है।
बाद में थल सेना प्रमुख जनरल मनोज पांडे ने उत्तरी कमान के जनरल ऑफिसर कमांडिंग-इन-चीफ लेफ्टिनेंट जनरल उपेंद्र द्विवेदी और फायर एंड फ्यूरी कोर के जनरल ऑफिसर कमांडिंग लेफ्टिनेंट जनरल ए सेनगुप्ता के साथ केंद्र शासित प्रदेश लद्दाख के माननीय लेफ्टिनेंट गवर्नर श्री आर के माथुर के साथ मुलाकात की। इसके बाद केंद्र शासित प्रदेश लद्दाख में नागरिक-सैन्य सहयोग और विकास गतिविधियों में भारतीय सेना की भूमिका से संबंधित मुद्दों पर विस्तृत चर्चा हुई।
लद्दाख की अपनी तीन दिवसीय यात्रा के दौरान थल सेना प्रमुख जनरल मनोज पांडे पूर्वी लद्दाख में अग्रिम क्षेत्रों का दौरा करेंगे और दुनिया के सबसे कठिन और दुर्गम इलाके में वास्तविक नियंत्रण रेखा पर तैनात सैनिकों के साथ बातचीत करेंगे।
विधि एवं न्याय मंत्रालय
केंद्रीय विधि और न्याय मंत्री श्री किरेन रिजिजू ने धारा में कानूनी सेवा एवं जागरूकता शिविर का उद्घाटन किया
हर व्यक्ति का अधिकार है कि उसकी पहुंच न्याय तक हो: श्री किरेन रिजिजू
केंद्रीय विधि और न्याय मंत्री श्री किरेन रिजिजू ने अस्तनमार्ग  में एक कानूनी सेवा और जागरूकता शिविर का उद्घाटन किया। शिविर का आयोजन आज जिला प्रशासन श्रीनगर के सहयोग से राष्ट्रीय विधिक सेवा प्राधिकरण के तत्वावधान में जिला विधिक सेवा प्राधिकरण श्रीनगर द्वारा किया गया।
न्यायमूर्ति अली मोहम्मद माग्रे, कार्यकारी अध्यक्ष जम्मू-कश्मीर कानूनी सेवा प्राधिकरण और राष्ट्रीय कानूनी सेवा प्राधिकरण के सदस्य इस अवसर पर उपस्थित थे।
इस अवसर पर बोलते हुए श्री किरेन रिजिजू ने कहा कि सरकार का कर्तव्य समाज के विभिन्न वर्गों को न्याय प्रदान करना है। उन्होंने कहा कि कानूनी सेवा प्राधिकरण इस संबंध में एक सराहनीय काम कर रहा है।
उन्होंने कहा कि हर व्यक्ति को न्याय दिलाने के लिए अदालतें लगातार प्रयास कर रही हैं ताकि आम आदमी को घर के दरवाजे पर न्याय मिल सके।
उन्होंने आगे कहा कि निवासियों को पेयजल, जल निकासी, सड़क, बिजली और अन्य चीजों जैसी बुनियादी सुविधाओं का अधिकार है और कहा कि भारत सरकार द्वारा शुरू किया गया आउटरीच कार्यक्रम लोगों को उनके विभिन्न समस्याओं को हल करने के लिए सीधे संपर्क करने के लिए एक अवसर प्रदान करता है। उन्होंने कहा कि सरकार चाहती है कि जम्मू-कश्मीर का प्रत्येक व्यक्ति लाभान्वित हो और इस संबंध में कई पहल की जा रही हैं।
इस अवसर पर बागवानी, स्वास्थ्य, राजस्व, कृषि, युवा सेवा और खेल श्रम विभाग, वन और डीएलएसए श्रीनगर सहित विभिन्न विभागों द्वारा विभिन्न स्टालों को स्थापित किया गया, जिसमें उनके संबंधित विभागों की विभिन्न कल्याणकारी योजनाओं पर प्रकाश डाला गया।
शिविर के दौरान केंद्रीय मंत्री ने प्रत्येक स्टाल का निरीक्षण किया और प्रत्येक विभाग की गतिविधियों की जानकारी ली। उन्होंने समाज कल्याण विभाग द्वारा लाभार्थियों को 15 व्हील चेयर, 15 श्रवण यंत्र, 16 लोगों को विवाह सहायता प्रदान की। वहीं, बागवानी विभाग द्वारा सब्सिडी दर पर एक बोरवेल और 50,000 रुपये के खादी सामग्री लाभार्थियों को प्रदान की। राजस्व विभाग द्वारा 35 अनुसूचित जनजाति प्रमाण पत्र और 50 अधिवास प्रमाण पत्र वितरित किए गए। कृषि विभाग द्वारा ट्रैक्टर, टिलर, बीज, मशरूम और ताजी सब्जियां, युवा सेवा एवं खेल विभाग द्वारा पंजीकृत क्लबों को 20 खेल किट, शिल्पकारों के 8 बच्चों को वित्तीय सहायता प्रदान किया गया। हस्तशिल्प विभाग द्वारा पंजीकृत लाभार्थियों को 30 पंजीकरण प्रमाण पत्र, ग्रामीण विकास विभाग द्वारा 50 जॉब कार्ड, स्वास्थ्य विभाग द्वारा 25 गोल्ड कार्ड, कोविद-19 के बेसलाइन टेस्ट और टीकाकरण और जिला कानूनी सेवा प्राधिकरण श्रीनगर द्वारा 15 मामलों में कानूनी सहायता प्रदान की गई।
"आदिवासियों के कानूनी अधिकार" पर एक कानूनी जागरूकता कार्यक्रम भी आयोजित किया गया। इस शिविर का उद्देश्य जागरूकता से सशक्तिकरण की ओर एक आदर्श बदलाव लाना था।
शिविर में मोहम्मद अकरम चौधरी, अध्यक्ष डीएलएसए  श्रीनगर, एम.के. शर्मा, सदस्य सचिव जम्मू-कश्मीर एलएसए, श्री मोहम्मद एजाज, उपायुक्त, श्रीनगर, संदीप चौधरी वरिष्ठ पुलिस अधीक्षक, अचल सेठी, कानून सचिव, कानून, न्याय और संसदीय मामलों के विभाग, श्री नूर मोहम्मद मीर, सचिव जिला कानूनी सेवा प्राधिकरण  श्रीनगर उपस्थित थे। इस अवसर पर विभागों के सभी निदेशक और सचिव स्तर के अधिकारी, पीआरआई, डीडीसी, बीडीसी, सरपंच, पंच, पैनल वकील, पैरा लीगल वालंटियर और डीएलएसए श्रीनगर के कर्मचारी और बड़ी संख्या में लाभार्थी भी इस अवसर पर उपस्थित थे।
एमजे/एमएम/एके
(Visitor Counter : 245
सड़क परिवहन एवं राजमार्ग मंत्रालय
केंद्रीय सड़क परिवहन एवं राजमार्ग और एमएसएमई मंत्री श्री नितिन गडकरी ने 7वें अंतर्राष्ट्रीय योग दिवस के अवसर पर आयोजित वेबिनार को संबोधित किया
सड़क परिवहन एवं राजमार्ग और सूक्ष्म, लघु एवं मध्यम उद्यम मंत्री, श्री नितिन गडकरी ने कहा कि योग को और ज्यादा लोकप्रिय बनाया जाना चाहिए और इसका और ज्यादा अभ्यास किया जाना चाहिए। सातवें अंतर्राष्ट्रीय योग दिवस के अवसर पर आयोजित हुए वेबिनार को संबोधित करते हुए श्री गडकरी ने कहा कि योग के माध्यम से लोगों के जीवन में होने वाली सभी परेशानियों और बीमारियों को समाप्त किया जा सकता है। मंत्री ने कहा कि योग की लोकप्रियता को बढ़ावा देने के लिए ग्राम पंचायत स्तर पर विभिन्न भाषाओं में योग की कक्षाएं और प्रशिक्षण का आयोजन किया जाना चाहिए और इसके लिए सभी संभव प्रौद्योगिकियों से सहायता प्राप्त करना चाहिए। श्री गडकरी ने कहा कि योग एक ऐसा विज्ञान है जिसको अनुभव किया जा सकता है और इसके अनंत फायदे हैं।
श्री गडकरी ने कहा कि प्रधानमंत्री नरेंद्र मोदी ने योग को एक वैश्विक अभ्यास बना दिया है और लोगों को योग के फायदे और महत्व के बारे में जागरूक करने के लिए एक विशेष वैश्विक दिवस की शुरुआत की है।
रक्षा राज्य मंत्री, श्री श्रीपद वाई नाइक ने भी वेबिनार को संबोधित किया और कहा कि सात वर्षों तक आयुष मंत्रालय की सेवा करते हुए उनके जीवन और हृदय में योग के लिए हमेशा ही विशेष स्थान रहा है। मंत्री ने कहा कि पूरे देश में सभी योग अनुयायियों के समर्पण के फलस्वरूप आज योग एक घरेलू नाम बन चुका है। श्री नाईक ने यह भी कहा कि योग हर व्यक्ति के दिनचर्या का हिस्सा होना चाहिए।
महिला एवं बाल विकास मंत्रालय
एनआईपीसीसीडी ने नई दिल्ली में वन स्टॉप सेंटर  और आश्रय गृहों के पदाधिकारियों के लिए 'साइको-सोशल केयर एंड काउंसलिंग ऑफ सर्वाइवर्स' पर एक कार्यशाला का आयोजन किया
एनआईपीसीसीडी ने "घरेलू हिंसा से महिलाओं की सुरक्षा अधिनियम" पर मोहाली में एक संवेदनशील प्रशिक्षण कार्यक्रम का आयोजन किया
'महिलाओं और बच्चों की तस्करी की रोकथाम' पर इंदौर में एक ओरिएंटेशन प्रशिक्षण कार्यक्रम का आयोजन
एनआईपीसीसीडी ने 25 और 26 मई, 2023 को एनआईपीसीसीडी, मुख्यालय, नई दिल्ली में वन स्टॉप सेंटर  और आश्रय गृहों के पदाधिकारियों के लिए 'साइको-सोशल केयर एंड काउंसलिंग ऑफ सर्वाइवर्स' पर एक कार्यशाला का आयोजन किया।
एनआईपीसीसीडी ने 24 से 26 मई, 2023 तक एनआईपीसीसीडी, क्षेत्रीय केंद्र, मोहाली में "घरेलू हिंसा अधिनियम , 2005 द्वारा महिलाओं का संरक्षण" पर संवेदीकरण प्रशिक्षण कार्यक्रम का आयोजन किया। प्रशिक्षण कार्यक्रम में 23 प्रतिभागियों ने भाग लिया।
मानव तस्करी को रोकने के प्रयासों में एक कदम आगे बढ़ाते हुए, एनआईपीसीसीडी के क्षेत्रीय केंद्र, इंदौर में 24 से 26 मई, 2023 तक पुलिस और सीएसओ के लिए मिशन शक्ति कार्यक्रम के तहत 'महिलाओं और बच्चों की तस्करी की रोकथाम' पर एक ओरिएंटेशन प्रशिक्षण कार्यक्रम का आयोजिन किया गया था।
इलेक्ट्रानिक्स एवं आईटी मंत्रालय
यूआईडीएआई ने निवासियों को आधार के साथ जुड़े ईमेल/मोबाइल नंबर को सत्यापित करने की अनुमति दी
भारतीय विशिष्ट पहचान प्राधिकरण  ने उपयोगकर्ताओं के लाभों को ध्यान में रखते हुए निवासियों को आधार के साथ जुड़े उनके मोबाइल नंबर और ईमेल आदि को सत्यापित करने की अनुमति दी है।
यूआईडीएआई के संज्ञान में आया था कि कुछ मामलों में निवासियों को इसके बारे में पता नहीं था/निश्चित नहीं था कि उनका कौन सा मोबाइल उनके आधार से जुड़ा हुआ है। इसलिए, निवासियों को चिंता थी कि आधार ओटीपी किसी दूसरे मोबाइल नंबर पर तो नहीं जा रहा है। अब , इस सुविधा के साथ निवासी इन्हें बहुत सरलता के साथ देख सकते हैं।
इस सुविधा का लाभ आधिकारिक वेबसाइट  पर या mAadhaar ऐप के माध्यम से ‘ वेरिफाई ईमेल/मोबाइल नंबर ‘फीचर के तहत उठाया जा सकता है। इसे निवासियों के लिए यह सत्यापित करने के लिए डेवलप किया गया है कि उनका ईमेल/मोबाइल नंबर संबंधित आधार के साथ जुड़ा हुआ है।
यह फीचर निवासियों को इसकी पुष्टि करती है कि उनकी जानकारी के तहत उनका ईमेल/मोबाइल नंबर केवल संबंधित आधार के साथ ही जुड़ा हुआ है। किसी विशेष मोबाइल नंबर के लिंक न होने की स्थिति में भी यह निवासी को अधिसूचित करता है और निवासी को जानकारी देता है कि यदि वे चाहें तो मोबाइल नंबर को अपडेट करने के लिए आवश्यक कदम उठा सकते हैं।
ऐसी स्थिति में जब मोबाइल नंबर पहले से ही सत्यापित है तो निवासियों को एक मैसेज दिखाई देगा, जैसे ‘‘आपके द्वारा प्रविष्ट मोबाइल नंबर पहले ही हमारे रिकॉर्ड के साथ सत्यापित है’’, जो उनके स्क्रीन पर प्रदर्शित होगा।
ऐसी स्थिति में, जब किसी निवासी को मोबाइल नंबर याद नहीं है जो उसने नामांकन के समय दिया था, तो वह Myaadhaar पोर्टल या mAadhaar ऐप पर आधार सत्यापन फीचर पर मोबाइल नंबर के अंतिम तीन अंकों की जांच कर सकता है।
यदि कोई निवासी अपने ईमेल/मोबाइल नंबर को आधार के साथ लिंक करना चाहता है या अपना ईमेल/मोबाइल नंबर अपडेट करना चाहता है तो वह सबसे समीप के आधार केंद्र पर जा सकता है।
प्रधानमंत्री कार्यालय
प्रधानमंत्री ने एयर वाइस मार्शल  चंदन सिंह राठौर के निधन पर शोक व्यक्त किया
प्रधानमंत्री श्री नरेन्द्र मोदी ने एयर वाइस मार्शल  चंदन सिंह राठौर के निधन पर शोक व्यक्त किया है। प्रधानमंत्री ने कहा। 'भारत हमेशा एयर वाइस मार्शल  चंदन सिंह राठौर की त्रुटिरहित सेवा को याद रखेगा। वह एक बहादुर एयर वॉरियर थे जिन्होंने एक मजबूत और सुरक्षित भारत के लिए योगदान दिया। उनके निधन से दुखी हूं। उनके परिवार के प्रति संवेदना। ओम शांति।'
एएम/केजे
(Visitor Counter : 161
रक्षा मंत्रालय
भारतीय नौसेना के जहाज शिवालिक और कदमत द्विपक्षीय संबंधों को आगे बढ़ाने के लिए ब्रुनेई पहुंचे
भारत की 'एक्ट ईस्ट' नीति के अनुपालन में भारतीय नौसेना के जहाज शिवालिक और कदमत दक्षिण पूर्व एशिया में अपनी तैनाती के हिस्से के रूप में आज मुआरा, ब्रुनेई पहुंचे। मुआरा, ब्रुनेई में अपने प्रवास के दौरान दोनों जहाजों के चालक दल रॉयल ब्रुनेई नौसेना के साथ विभिन्न द्विपक्षीय पेशेवर बातचीत में हिस्सा लेंगे।
इस युद्धाभ्यास से दोनों देशों की नौसेनाओं को अंतर-संचालन में बढ़ोत्तरी करने, श्रेष्ठ प्रकियाओं से लाभ उठाने और समुद्री सुरक्षा परिचालन के लिए साझा समझ विकसित करने का अवसर उपलब्ध होगा। बंदरगाहों पर होने वाली बातचीत और समुद्रीय अभ्यास का उद्देश्य दोनों नौसेनाओं द्वारा साझा किए गए घनिष्ठ संबंधों को और मजबूत बनाना है। यह अभ्यास भारत-ब्रुनेई रक्षा संबंधों को अधिक मजबूत बनाने की दिशा में एक और कदम साबित होगा। यह द्विपक्षीय अभ्यास 12 अगस्त 2021 को समुद्र में रॉयल ब्रुनेई नौसेना के साथ एक ‘पैसेज’ अभ्यास के साथ समाप्त होगा।
कोविड-19 महामारी की पृष्ठभूमि में सभी बातचीत और अभ्यास 'नॉन-कांटेक्ट' गतिविधियों के रूप में ही आयोजित किए जाएंगे, इसलिए इस अभ्यास में भाग ले रही दोनों नौसेनाओं के कर्मियों के बीच निश्चित दूरी बनाए रखने का अनुपालन किया जायेगा।
भारतीय नौसेना के शिवालिक और कदमत स्वदेशी रूप से नवीनतम डिजाइन और निर्मित, बहु उद्देश्यीय गाइडेड मिसाइल स्टील्थ फ्रिगेट और एंटी-सबमरीन कार्वेट जहाज हैं, जो पूर्वी नौसेना कमान के तहत विशाखापत्तनम स्थित भारतीय नौसेना के पूर्वी बेड़े का हिस्सा हैं। दोनों जहाज हथियारों और सेंसरों की एक बहु-उपयोगी श्रृंखला से लैस हैं। ये बहु-भूमिका निभाने वाले हेलीकॉप्टरों को ले जा सकते हैं तथा भारत की युद्धपोत-निर्माण क्षमताओं की परिपक्वता को दर्शाते हैं।
रॉयल ब्रुनेई नौसेना के साथ द्विपक्षीय अभ्यास पूरा होने पर ये दोनों जहाज जापानी मेरीटाइम सेल्फथ डिफेंस फोर्स , रॉयल ऑस्ट्रेलियाई नौसेना  और यूनाइटेड स्टेट्स नौसेना  के साथ मालाबार-21 अभ्यास में भाग लेने के लिए गुआम जाएंगे।